kretanja, a druga je za izgradnju zaštitnih krila na mostu u naseljenom mjestu Veliki Trnovci, koja se zbog vremenskih uticaja, a prvenstevno zbog starosti betonske konstrukcije mosta, vidno oštećena.

Edin Aliefendić: Aliefendić: je podnio dvije vijećničke inicijative. Prva je za planiranje izgradnje trotoara u naselju MZ Plandište i to od raskrsnice sa ulicom ZPO-a koja vodi u JU Dom zdravlja Kakanj, a prema naseljenom mjestu Plandište, gdje se nalazi velika uzbrdica koja nije pregledna, te kretanje pješaka nije u potpunosti bezbjedno. Druga se odnosi na pokretanje incijativa i aktivnosti sa Agencijom za vodno područje rijeke Save za izgradnju ribarske staze na potezu od Mosta mladih na rijeci Bosni prema Milama.

Nerma Aliefendić: Aliefendić: je podnijela inicijativu da se izvrši sanacija dionice puta u MZ Sopotnica, zaseok Dautovići u dužini od cca 350 metara, obzirom da je taj put asfaltiran prije više od 40 godina, isti je dotrajao i predstavljaja potencijalnu opasnost za učesnike u saobraćaju.

Behija Kulović: Kulović: je podnijela dvije vijećničke inicijative. Prva se odnosi na izradu četverogodišnjeg plana izgradnje i rekonstrukcije lokalnih i nerazvrstanih cesta u nadležnosti Općine Kakanj kojim bi se pokazao jasno opredjeljenje lokalne zajednice da su prioriteti određeni na osnovu stvarnog stanja na terenu. Druga je za izgradnju trotoara u MZ Čatići od autobuskog stajališta do mosta u naselju Polje uz regionalnu cestu R 445 Kakanj-Visoko, na koji način bi veliki broj učesnika u saobraćaju, a naričito pješaka, imao bolje uslove za bezbjedno odvijanje saobraćaja, te bi se popravio kvalitet života mještana navedenog naselja.

Dževdet Huskić: Huskić: je podnio dvije vijećničke inicijative. Prva se odnosi na aktivnost Općine Kakanj i JP „Vodokom“ Kakanj na čišćenju i uređenje ulica, kao i održavanje zelenih površina, igrališta i korita rijeke Zgošće, te obezbjeđenje njihovog redovnog održavanje na čitavom području općine Kakanj, a sve zbog zapuštenosti i nečistoće sporednih gradskih ulica, nekošenja zelenih površina i neodržavanja igrališta, te nelegalnih deponija smeća, kako u centru, tako i perifernim dijelovima grada. Druga inicijativa je za postavljanje ograde za usmjeravanje pješaka na pješački prelaz na raskrsnici preko puta benzinske pumpe „Hifa“, iz razloga nepreglednosti horizontalne i teško uočljive vertikalne signalizacije, kao i tehnički teško rješivog pješačkog prelaza, te također za postavljanje iste ograde na pješačkim prelazima kod TC „Real“, na kružnom toku u Centru kod pekare „Delibašić“, te na kružnom toku kod benzinske pumpe „Energopetrol“.

Eldin Mijoč: Mijoč: je podnio inicijativu da se iz sredstva rezervi za sport obezbjedi 5.000,00 KM za OK „Kakanj 78“, kako bi se nagradili kadeti koji su osvojili III mjesto na državnom takmičenju, kao i Klub za postignuti uspjeh.

Vinka Aletović: Aletović: je podnijela vijećničku inicijativu za postavljanje usporivača brzine, kao i znakova ograničenja brzine, na relaciji Skenderovići-Ivnica-Tršće, gdje zbog nedostanka pješačke staze djeca iz tih naselja, koja pohađaju nastavu u područnoj školi u Tršću, kreću se ivicom kolovoza čime je ugrožena njihova sigurnost.

Aldin Šljivo: Šljivo: je podnio vijećničku inicijativu da se kroz rebalans Budžeta Općine za 2021. godinu ili eventualno u Budžetu za 2022. godinu, planiraju sredstva za finansijsku pomoć mladim bračnim parovima pri liječenju neplodnosti postupcima biomedicinski potpomognute oplodnje, obzirom da mnogi parovi iz različitih socio-ekonomskih razloga nisu u mogućnosti da se ostvare kao roditelji, pa bi se na ovaj način pružila podrška istima da pristupe neophodnim medicinskim procesima, a na koji način bi se stvorili bolji preduslovi za život mladih i zasnivanje porodice.

Predsjedavajući je konstatovao da su vijećnici Branko Češljić, Izudin Hrusto, Armin Bašić i Sabit Čehajić podnijeli vijećničke inicijative bez korištenja govornice.

Branko Češljić: Češljić: je podnio dvije vijećničke inicijative. Prva je da se poduzmu aktivnosti na sprječavanju klizišta i od usljed toga prouzrokovanja šteta na području Gornje Ričice i mjesta Kruške na području MZ Kraljeva Sutjeska, obzorom da već duže vrijeme na pomenutim područjima klizišta ugrožavaju seoske njive, mjesne puteve i kuće. Druga je da se izradi kanalizacioni sistem sa kolektorima na području mjesnih zajednica Haljinići i Kraljeva Sutjeska, iz razloga smanjenja zagađivanja rijeke Trstionice koja već desetljećima biva uništena i zađagena otpadnim vodama.

Izudin Hrusto: Hrusto: je podnio inicijativu da se izvrši saniranje saobraćajnog ogledala postavljenog na raskrsnici kod firme „Delta petrola“, jer je prije par mjeseci došlo do nagiba ogledala i sada daje „lažnu“ sliku, što predstavlja probleme vozačima koji dolaze iz pravca Visokog.